
Parlamentul  României

Camera  Deputaţilor
Comisia pentru sănătate şi familie                              Comisia juridică ,de disciplină şi 

                                                                                              imunităţi
      Bucureşti, 27 septembrie 2012

            Bucureşti, 27 septembrie 2012

   Nr. 28/195




             Nr. PL x 776/2010
BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii ( Plx 776/2010), trimisă Comisiei pentru sănătate şi familie şi Comisiei juridice , de disciplină şi imunităţi pentru examinare, în fond, cu adresa nr. Pl.x- 776 din 29 noiembrie 2010.
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,




PREŞEDINTE,

             Rodica Nassar                                               Daniel Buda


                      Costică Canacheu

Parlamentul  României

Camera  Deputaţilor
Comisia pentru sănătate şi familie                            Comisia juridică, de dsciplină şi  

                                                                                      imunităţi
      Bucureşti, 27 septembrie 2012

        Bucureşti, 27 septembrie 2012

   Nr. 27/195




       Nr. PL x 776/2010
RAPORT COMUN
asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii
 ( Plx 776/2010)
 În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia pentru sănătate şi familie, împreună cu  Comisia juridică, de disciplină şi imunităţi, au fost sesizate spre dezbatere în fond, cu propunerea legislativă pentru modificarea şi completarea Legii nr. 95/2006 privind reforma în domeniul sănătăţii, trimisă cu adresa nr. Pl- x 776 din 29 noiembrie 2010, înregistrată la Comisia pentru sănătate sub nr.28/374/28 noiembrie 2010, iar la Comisia juridică sub nr. 31/1157 din 2 decembrie 2010.
Potrivit prevederilor art. 75 din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a respins propunerea legislativă în şedinţa din 23 noiembrie 2010.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 729 din 10 iunie 2010.
Ministerul Sănătăţii, prin punctul său de vedere nr.47603/25.09.2012, nu susţine adoptarea acestei propuneri legislative.

Propunerea legislativă supusă dezbaterii are ca obiect de reglementare modificarea art. 187 alin. (1) din Legea nr. 95/2006 privind reforma în domeniul sănătăţii, cu modificările şi completările ulterioare, în scopul corelării dispoziţiilor acestuia cu prevederile art. 183 alin. (9) şi ale art. 184 alin. (12).
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat propunerea legislativă în şedinţa din 1 noiembrie 2011.
La dezbateri au fost prezenţi 22 deputaţi din numărul total de 23 membri ai Comisiei juridice, de disciplină şi imunităţi. 

La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii.
În urma dezbaterilor, Comisiile au hotărât, cu unanimitate de voturi, să propună Plenului Camerei Deputaţilor respingerea propunerii legislative pentru modificarea şi completarea Legii nr. 95/2006 privind reforma în domeniul sănătăţii, întrucât legislaţia în vigoare  reglementează distinct situaţiile descrise, astfel că prevederile art. 187 se aplică prin raportare la prevederile articolelor 183, 184 şi art. 186.
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,




PREŞEDINTE,

             Rodica Nassar                                               Daniel Buda
Întocmit,
Iuliana Fuiorea - Consilier 

Cristina Bologan – Expert 

